Kot-d’Ivuardagi kurortlardan biriga hujum qilinishi oqibatida 16 kishi, jumladan 2 nafar harbiy halok bo‘ldi, deb xabar bermoqda Reuters axborot agentligi. Bu ma’lumotni mamlakat prezidenti Alassan Uattara tasdiqladi. "Gran-Basam shahridagi plyajga 6 qurollangan kishi kelgan... Afsuski, 14 nafar fuqaro va maxsus xizmatlarning 2 nafar xodimi halok bo‘ldi", deb aytdi mamlakat yetakchisi. Ma’lum qilinishicha, prezident voqea joyiga tashrif buyurgan. Otishmani sodir etgan qurollangan kimsalar (6 kishi) yo‘q qilingan.